கேள்வி: குதிவாதம் பற்றி நீங்கள் என்ன அறிந்துள்ளீர்கள்?
பதில்: குதிவாதம் (''Plantar fasciitis'') என்பது பாதம் அடிப்பகுதியில் உள்ள தடித்த உள்ளங்காலுக்குரிய சவ்வுப் பகுதியில் ஏற்படும் அழற்சி.
கேள்வி: குதிவாதம் - அறிகுறிகள் பற்றி நீங்கள் என்ன அறிந்துள்ளீர்கள்?
பதில்: இந்நோயின் முக்கிய அறிகுறி பாதத்தின் குதிப்பகுதியில் வலி ஏற்படும் . சிலவேளைகளில் அப்பகுதி சிவக்கலாம், வீங்கலாம், அல்லது சூடாக இருப்பதை உணரலாம். இவை அழற்சியின் அறிகுறிகளாகும். குதிவாதத்தினால் ஏற்படும் வலியானது முக்கியமாக அதிகாலையில் படுக்கை விட்டு எழுந்து முதல் அடி வைக்கும்போது மிக அதிகமாக இருக்கும். சில அடிகள் நடக்க வலி தானே குறைந்து விடும். கவனிக்காது விட்டால் நாட்கள் செல்லச் செல்ல வலி நாள் முழுவதும் துன்பம் தரக் கூடும்.
கேள்வி: குதிவாதம் - எளிய பயிற்சி முறைகள் குறித்து விரிவாக சொல்லுங்கள்.
பதில்: கால்கள் தரையில் பதியும் வண்ணம் ஒரு நாற்காலியில் அமரவும். பாதத்தின் பத்து விரல்களையும் இருபது முறை உள் பக்கமாய் மடக்கி விரிக்கவும். அடுத்து முன் பாதங்களை தாளம் போடுவது போல இருபது முறை உயர்த்தி இறக்கவும். அடுத்து முன் பாதத்தை ஊன்றியபடி குதிங்கால்களை இருபது முறை தரையை விட்டு மேலே உயர்த்தி இறக்கவும். இந்த மூன்று பயிற்சிகளையும் தினமும் காலை, மாலை இரு வேளையும் கண்டிப்பாக செய்ய வேண்டும். அது போகவும் இடையே எத்தனை தடவை சாத்தியப்படுகிறதோ அத்தனை தடவை செய்யலாம்.